Dasar Islam di Kelantan 1990-2010

Dasar Islam di Kelantan 1990-2010 dilaksanakan mulai 1990 . PAS mengambil alih kerajaan negeri Kelantan daripada UMNO selepas Pilihan Raya Umum Malaysia 1990. Kemenangan PAS itu berikutan perpecahan UMNO 1987 dan Tengku Razaleigh Hamzah menubuhkan parti Semangat 46 dan bergabung dengan PAS membentuk Angkatan Perpaduan Ummah. Kemenangan ini membolehkan PAS membuktikan kepimpinan ulama boleh berkuasa dan memerintah dan melaksanakan tuntutan syariah Islamiah di Kelantan , mengikut kemampuan. Terdapat beberapa pemisahan kuasa antara kerajaan negeri dengan kerajaan persekutuan Malaysia.

Hiburan dikawal

Kerajaan Kelantan mengawal aktiviti hiburan dari segi peraturannya supaya tidak bercanggah dengan kehendak dan ajaran Islam.Islam tidak menegah seseorang daripada menghayati hiburan, asalkan tidak melalaikan kerana ia sudah menjadi fitrah yang dianugerahkan Allah kepada setiap manusia.
Nabi Muhammad (S.A.W) sendiri pun mempunyai sifat untuk berhibur. Sejak 1990, tidak pernah pertunjukan hiburan disekat, cuma dikawal agar tidak bercanggah dengan Islam. Artis wanita kena pakai tudung seperti selebriti TV3, Wardina Safiyyah.

Tilawah al Quran

Dari 1990-2009, Menteri Besar Kelantan,Datuk Nik Abdul Aziz Nik Mat melarang wanita daripada menyertai tilawah al-Quran . Suara wanita adalah aurat di sisi Islam dan haram untuk dipertandingkan. Pada tahun 1990, nyanyian dan tilawah sama naik. Tidak ada tilawah al Quran di peringkat negeri dan daerah di Kelantan, pada hal Kelantan terkenal sebagai sebuah negeri Islam . Hanya kanak-kanak wanita umur bawah 12 tahun dibenarkan menyertai nasyid.
Dahulu , wanita dilarang menziarahi kubur kerana bimbang fitnah percampuran lelaki dan perempuan.
Ramai penggiat seni di Malaysia khususnya di Kelantan menerima tempias daripada arahan Menteri Besar Kelantan, Datuk Seri Nik Abdul aziz Nik Mat itu. Ramai pemuda Melayu / Islam tercari-cari identiti budaya sendiri . Kononya wayang kulit ada unsur Hindu dan Buddha. Tarian Makyong yang banyak di Kelantan dikatakan tidak Islamik kerana percampuran lelaki dan wanita , suara wanita dan pendedahan rambut adalah haram.

Bantahan senyap

Sesetengah qariah dari Kelantan menyertai tilawah di peringkat daerah dan negeri di luar Kelantan .Rahmah Abdullah berasal dari Kelantan pernah muncul juara peringkat antarabangsa mewakili Malaysia selepas menjadi johan di peringkat negeri Johor pada 1990-an.
AJK Persatuan Qari Negeri Kelantan, Hussein Yunus berharap kerajaan negeri membenarkan wanita menyertai tilawah al Quran bagi memartabatkan seni lagu al-Quran dan pelapis di kalangan wanita.

Imbuhan tahunan

Pada 6 Februari 2010, Kerajaan Pas Kelantan sedia mengkaji semula larangan terhadap wanita menyertai tilawah al-Quran di peringkat kebangsaan dan antarabangsa. Ini berikutan Perdana Menteri Malaysia, Datuk Seri Najib Tun Razak mengumumkan imbuhan bulanan RM2,000 seumur hidup kepada qari dan qariah yang pernah menjadi johan dalam tilawah al-Quran peringkat antarabangsa berkuat kuasa Oktober 2010.

Konsert Jom Heboh

Pada 26-27 Mac 2010, Konsert Jom Heboh anjuran TV3 diadakan di Kelantan sempena sambutan Hari Keputeraan Sultan Kelantan.Datuk Takiyuddin Hassan menjelaskan bahawa tidak mengharamkan hiburan sebaliknya mengawal pertunjukan hiburan mengikut enakmen hiburan yang diterima pakai di Kelantan.